Årets Fund
Årets Fund er en idrætspris, der er blevet uddelt siden 1929. Den uddeles af Danmarks Idrætsforbund, Team Danmark og dagbladet Politiken. Oprindelig stod Ugeavisen Idrætsbladet bag kåringen, men da bladet lukkede i 1950'erne, overtog Politiken prisuddelingen. Efter en pause i perioden 1961-1970 genoptog avisen prisuddelingen i 1971 i samarbejde med Danmarks Idrætsforbund og siden Team Danmark.